## Rješenje Hrvatske agencije za nadzor financijskih usluga klasa: UP/I-451-04/12-06-12, urbroj: 326-443-12-2 od 4. listopada 2012.

### NN 113/2012 (12.10.2012.), Rješenje Hrvatske agencije za nadzor financijskih usluga klasa: UP/I-451-04/12-06-12, urbroj: 326-443-12-2 od 4. listopada 2012.

113 12.10.2012 Rješenje Hrvatske agencije za nadzor financijskih usluga klasa: UP/I-451-04/12-06-12, urbroj: 326-443-12-2 od 4. listopada 2012.

HRVATSKA AGENCIJA ZA NADZOR FINANCIJSKIH USLUGA

2450

Na temelju odredaba članka 15. stavka 1. točke 5. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/02) i članka 5. Zakona o investicijskim fondovima (»Narodne novine« broj 150/05), povodom zahtjeva HPB-Invest, društva s ograničenom odgovornošću za upravljanje investicijskim fondovima iz Zagreba, Praška 5, zastupanog po Tomislavu Nikočeviću i Lidiji Grbešić, za brisanje iz registra investicijskih fondova Republike Hrvatske HPB Dynamic otvorenog investicijskog fonda s javnom ponudom, Upravno vijeće Hrvatske agencije za nadzor financijskih usluga na sjednici održanoj 4. listopada 2012. godine donijelo je

RJEŠENJE

1. Iz registra investicijskih fondova Republike Hrvatske koji vodi Hrvatska agencija za nadzor financijskih usluga, s danom 4. listopada 2012. godine, a nakon završetka postupka pripajanja, briše se otvoreni investicijski fond s javnom ponudom HPB Dynamic, kojim upravlja HPB-Invest, društvo s ograničenom odgovornošću za upravljanje investicijskim fondovima iz Zagreba, Praška 5. Fond je upisan u registar fondova pod identifikacijskim brojem JPM070, a njegovo je osnivanje odobreno rješenjem Hrvatske agencije za nadzor financijskih usluga od 27. srpnja 2006. godine (klasa: UP/I-450-
-08/06-03/7, urbroj: 383-102/06-4).

2. Ovo rješenje objavit će se u »Narodnim novinama« i na internetskoj stranici Hrvatske agencije za nadzor financijskih usluga.

Obrazloženje

Hrvatska agencija za nadzor financijskih usluga (dalje: Agencija) zaprimila je 21. rujna 2012. godine zahtjev HPB-Invest, društva s ograničenom odgovornošću za upravljanje investicijskim fondovima iz Zagreba, Praška 5 (dalje: Društvo), za brisanje iz registra investicijskih fondova Republike Hrvatske HPB Dynamic otvorenog investicijskog fonda s javnom ponudom.

U svom Zahtjevu Društvo je navelo da je Rješenjem Agencije od 23. kolovoza 2012. godine, klasa: UP/I-451-04/12-06/4, urbroj: 326-
-113-12-6, dobilo suglasnost za pripajanje otvorenog investicijskog fonda s javnom ponudom HPB Dynamic otvorenom investicijskom fondu s javnom ponudom HPB Global, te da je pripajanje izvršilo 31. kolovoza 2012. godine. Sukladno navedenom moli brisanje otvorenog investicijskog fonda s javnom ponudom HPB Dynamic iz registra investicijskih fondova Republike Hrvatske.

Budući da je Društvo sukladno članku 181. stavku 1. Zakona o investicijskim fondovima (»Narodne novine« broj 150/05, dalje: Zakon) i Pravilniku o postupku, uvjetima i načinu pripajanja otvorenih investicijskih fondova (»Narodne novine« broj 139/06) 31. kolovoza 2012. godine pripojilo otvoreni investicijski fond s javnom ponudom HPB Dynamic otvorenom investicijskom fondu s javnom ponudom HPB Global, te je time otvoreni investicijski fond s javnom ponudom HPB Dynamic prestao postojati, te je Društvo zatražilo njegovo brisanje, potrebno je HPB Dynamic otvoreni investicijski fond s javnom ponudom brisati iz registra investicijskih fondova Republike Hrvatske.

Slijedom navedenog, sukladno članku 5. stavku 2. Zakona, kojim je propisano da se u registar investicijskih fondova Republike Hrvatske upisuju sve promjene podataka određenih Zakonom i Pravilnikom o sadržaju i načinu vođenja registra fondova (»Narodne novine« broj 29/06), odlučeno je kao u točki 1. izreke ovog rješenja.

Odredba članka 8. Zakona propisuje da se ovo rješenje objavljuje u »Narodnim novinama«, dok odredba članka 8. stavka 3. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) propisuje da se svi pojedinačni akti Agencije, kojima se odlučuje o nečijim pravima ili obvezama, objavljuju nakon njihove konačnosti na internetskoj stranici Agencije. Slijedom navedenog, odlučeno je kao u točki 2. izreke ovog rješenja.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu u Zagrebu u roku od 30 dana od dana primitka ovog rješenja.

Klasa: UP/I-451-04/12-06/12
Urbroj: 326-443-12-2
Zagreb, 4. listopada 2012.

Predsjednik
Upravnog vijeća
Petar-Pierre Matek, v. r.

Rješenje, NN 113/2012-2450